Document ID: /roh_data/filtered/swiss_laws_in_ROHinterleaved.jsonl.gz/11680

This text was translated from FR into Rumantsch Grischun.

La révocation du chèque n’a d’effet qu’après l’expiration du délai de présentation. S’il n’y a pas de révocation, le tiré peut payer même après l’expiration du délai. Si le tireur allègue que le chèque a été perdu par lui ou par un tiers, il peut en interdire le paiement au tiré.

Ina revocaziun dal schec ha in effect pir suenter la scadenza dal termin da preschentaziun. Sch’il schec n’è betg vegnì revocà, po il trassà pajar er suenter la scadenza dal termin da preschentaziun. Sche l’emittent pretenda ch’el u ch’ina terza persuna haja pers il schec, po el scumandar al trassà da far il pajament.